Maudhui: Ivanka Trump tayari ni mfanyabiashara na mtu binafsi maarufu

Ivanka mwenye umri wa miaka 35 atahudumu kama ''macho na masikio'' ya  Donald Trump, lakini hatakuwa na cheo rasmi wala mshahara atakapokuwa akifanyia kazi katika jengo la West Wing ambalo ni sehemu ya White House.

Mwanamke huyo aliyefanikiwa kibiashara na ambaye ni mtu maarufu  ni mwanamke wa hivi karibuni kujumuishwa katika orodha inayoongezeka ya mabinti wa hadhi ya juu ya wakuu wa nchi kote duniani.

Mwandishi wa  BBC Valeria Perasso anaangazia majukumu tofauti ya baadhi ya mabinti wa marais wenye ushawishi. 

Maryam Nawaz Sharif alikuwa na jukumu kubwa katika kampeni za kuchaguliwa tena kwa kwa baba yake

Kampeni ya familia

Maryam Nawaz Sharif, mwenye umri wa miaka 43, ni binti yake Waziri Mkuu wa Pakistani Nawaz Sharif.

Mwanzo alijihusisha na shughuli za shirika la familia la misaada, baadaye Bi Nawaz alitekeleza jukumu kubwa la kuwa meneja wa kampeni za uchaguzi katika mwaka 2003 zilizofanikisha kuchaguliwa tena kwa baba yake.

Kwa sasa anahudumu katika chama cha baba yake cha mrengo wa kulia  kinachofahamika kama - Pakistan Muslim League (Nawaz). 

"Amekuwa mtu wa kuangaziwa mara kwa mara," anasema mwandishi wa BBC idhaa ya Urdu Asif Farooqi,  ambaye amekutana naye mara kadhaa.

"Kusema ukweli amejitokeza kama mtu mwenye  mamlaka makubwa, na kama mtu atakayemrithi baba yake."

Mwaka jana jina lake lilijitokeza katika kile kilichofahamika kama - nyaraka za Panama,  ambapo taarifa zilidai yeye na kaka zake wana uhusiano na sakata ya umiliki wa mali zisizofahamika katika mataifa ya kigeni na akaunti zinazotumiwa kununua mali za kifahari jijini London.

Baba yake alipuuzilia mbali shutuma hizo akitaja taarifa hizo ambazo alisema ni kazi ya watu "wanaonilenga pamoja na familia yangu kwa malengo ya kisiasa".

Shutuma hizo zinachunguzwa na Mahakama ya Juu ya Pakistan na uamuzi unatarajiwa kutangazwa wiki kadhaa zijazo .

Binti yake tais Vradimir Putin wa Urusi Yekaterina ni mchezaji maaruru wa mashindano ya densi ya rock and roll

Densi ya Rock...\nMaudhui yaliyotangulia yanaweza kufupishwa kama ifuatavyo:
Akiwa na ofisi yake binafsi katika ikulu ya White house, Ivanka Trump ni mwanamke ambaye hadhi yake imeimarika kama mmojawapo wa wanawake wenye mamlaka makubwa katika utawala wa  Donald Trump.